Kick-boxing merican-a

La paròla kick-boxing a designa në spòrt ëd combatiment ëd percussion ch'a l'é praticà ansima a 'd ring. Ant j'agn 1960, ant jë Stat Unì la passion për ël karate e për j'àutre art marsiaj (Kempo, Kung-fu, Taekwondo, Bando, e via fòrt) e la volontà ëd chèich mojen d'anformassion a men-o a n'evolussion dle còse.

Ij diferent ëstij ëd pràtiche marsiaj a l'han dësvlupà dle forme ëd contat diferente. Vàire campion a vorìo fé conosse le caraterìstiche ëd soe técniche, contribuend a soa evolussion. Ëd torneo a l'ero organisà ant ij vàire stij ëd combatiment; parèj dël United States National Karate Championship ëd Jhoon Rhee, la Bataja d'Atlanta d'Ed Parker, e dal 1963 ij torneo duvèrt ansima a ring ëd Bando kickboxing (forma ch'a l'ha butà da la veja bòcs birman-a importà da l'espert Maung Gyi). D'àutri torneo amportant tanme Mas Oyama All Worth America Championship (karate Kyokushinkaï fin-a al K.O.) a cambio ij tradissionaj torneo ëd karate fin-a a antlora organisà sens contat. 

Ëdcò, l'idèja ëd Bruce Lee (n'anormà ator ëd cine, dla mità dj'agn 1970) e ëd Jhoon Rhee (professor d'Alan Steen, ëd Jeff Smith e ëd Gordon Franks) ëd combate con protession e guant, a l'ha duvertà na neuva via për tuti j'amator ëd combatiment reaj. A l'adoss la kick-boxing merican-a a l'é un regolament ëd competission, ch'a përmet ai competitor an vàire pràtiche marsiaj ëd rancontresse ant un chèich tipo ëd confrontassion (lòn ch'a l'é a l'adoss ëd la federassion mondial WKA - World Karate Association). A l'é tant ëspantiasse, ch'a l'é vnùita un-a dle forme dë spòrt ëd combatiment inspirà a j'art marsiaj pì praticà al mond.

Trames j'organism mondiaj, ij pì conossù, ancarià dla gestion dij tìtoj professionaj e amator ant la bòcs pé-pugn i l'oma: la WKA creà ant jë Stat Unì ant ël 1976, la WAKO creà an Almagna ant ël 1978 ch'a l'ha soa sorgiss ant l'organisassion ëd rancontr d'amator, l'ISKA (creà ant ël 1986) arditera ëd la PKA ch'a l'avìa fàit a l'ancamin la promossion dël full-contact e la WKN (creà dël 1997).

Categorìa:Art marsiaj

en:American kickboxing